joelniklaus/EU_Wikipedias huggingface dataset:
Influwenza tal-majjali

L-Influwenza tal-majjali tirreferi għall-influwenza kkawżata minn dawk il-forom tal-virus tal-influwenza li s-soltu jinfettaw il-ħnieżer u jissejħu virus tal-influwenza tal-ħnieżer (swine influenza virus). L-influwenza tal-ħnieżer hija komuni fost il-ħnieżer fil-Punent Nofsani tal-Istati Uniti (u kultant fi stati oħra), il-Messiku, il-Kanada, l-Amerka t'Isfel, l-Ewropa (l-aktar fir-Renju Unit, l-Iżvezja u l-Italja), il-Kenja, iċ-Ċina kontinentali, it-Tajwan, il-Ġappun u partijiet oħra mil-Asja tal-Lvant.

It-trażmissjoni tal-virus tal-influwenza tal-ħnieżer mill-ħnieżer għall-bnedmin mhix komuni. Meta dan jiġi trażmess mhux dejjem jikkawża l-influwenza umana u sikwit l-uniku sinjal ta' infezzjoni huwa l-preżenza ta' antikorpi li jistgħu jiġu identifikati biss permezz ta' testijiet fil-laboratorju. Meta t-trażmissjoni tirriżulta f'influwenza fil-bniedem, din tissejjaħ influwenza tal-ħnieżer żoonotika. Nies li jaħdmu mal-ħnieżer, speċjalment dawk esposti b'mod intens għalihom, ikunu qegħdin fir-riskju li jieħdu l-influwenza tal-ħnieżer. Madanakollu, ħamsin trażmissjoni biss ġew irreġistrati ta' din il-kwalità sa min-nofs is-seklu 20, meta l-identifikazzjoni tas-sottotipi tal-influwenza saret possibbli. Il-konsum tal-laħam tal-majjal ma jpoġġix lil dak li jkun f'periklu ta' infezzjoni. Dawn il-forom tal-influwenza tal-ħnieżer jistgħu rarament jittieħdu minn bniedem għal ieħor. Fil-bnedmin, is-sintomi tal-influwenza tal-ħnieżer jixbhu lil dawk tal-influwenza u dawk simili għall-influwenza in ġenerali, jiġifieri bard, deni, uġigħ fil-griżmejn, uġigħ fil-muskoli, uġigħ ta' ras kbir, sogħla, dgħufija u sens ġenerali ta' skumdità.

Jidher li t-tifqigħa ta' din l-influwenza fil-bnedmin fl-2009, magħrufa bħala "l-influwenza tal-majjali", seħħet minħabba forma ġdida li tinxtered malajr tal-virus tal-influwenza A tas-sottotip H1N1 li nħoloq permezz ta' reassortiment minn forma tal-virus tal-influwenza umana, forma tal-virus tal-influwenza tat-tjur u żewġ forom distinti tal-influwenza tal-ħnieżer. L-oriġini ta' din il-forma ġdida għadha mhix magħrufa u l-Organizzazzjoni Dinjija għas-Saħħa tal-Annimali (OIE) tistqarr li din il-forma mhix limitata biss għall-ħnieżer. Tidher tittieħed faċilment minn bniedem għal ieħor, kapaċità li żviluppat minn mutazzjoni li għadha ma ġietx identifikata. Din il-forma H1N1 tal-2009 tikkawża s-sintomi normali tal-influwenza, bħal deni, sogħla u uġigħ ta' ras.

Epidemiji
Kastell ta' Rayen

Il-Kastell ta' Rayen (ارگ راين bil-Persjan, arg -e- rāyen) hu kastell adobu fil-provinċja ta' Kerman, ġewwa l-Iran. Il-belt medjevali mibnija bil-briks tat-tajn hi simili għall-belt ta' Arg-é Bam li kien ġie distrutt wara terremot f'Diċembru tal-2003. Rayen turi l-elementi arkitettorali ta' ċittadella deżerta. Din tidher estremament preservata, meta tikkunsidra li numru mhux ħażin ta' diżastri naturali qerdu strutturi simili fil-viċinanzi, u hi waħda mill-aktar siti interessanti fl-Iran.

Arg-é Rayen kien post abitat sa 150 sena ilu u, minkejja li dan il-bini jmur lura tal-anqas sa 1,000 sena ilu, fil-verità seta' kellu għeruq fl-era pre-Iżlamika tas-Sassanidi. 

Id-dinastija tas-Sassanidi kien l-isem li kien jingħata għar-rejiet tal-Persja, li illum il-ġurnata tifforma parti essenzjali tal-Iran. Matul l-era tat-tieni Imperu Persjan, mis-sena 224 sas-sena 651, l-aħħar re tas-Sassanidi, Jażdegerd III, tilef battalja twila erbatax-il sena biex ikeċċi lill-Kalifat Umajjad, l-ewwel mill-imperi Iżlamiċi. Mis-Sassanidi, lil dan l-imperu kienu jsejħulu Iran jew Eranshahr. Żmien is-Sassanidi hu kkunsidrat bħala wieħed mill-perjodi storiċi l-aktar importanti tal-Iran.

Referenzi

Ħoloq esterni 

 Sit uffiċjali

Arkitettura tal-Iran
Kubiżmu

Il-Kubiżmu kien moviment artistiku avangardista tas-seklu 20. Bis-saħħa tal-pijunieri tiegħu Pablo Picasso u Georges Braque, huwa rrivoluzzjona l-pittura u l-iskultura Ewropea, u ispira movimenti jixbħuh fil-qasam tal-mużika u tal-letteratura. Magħrufa bħala "Kubiżmu Analitiku", l-ewwel fergħa tal-kubiżmu kienet mhux biss radikali iżda ħalliet influwenza wkoll, bħala moviment artistiku qasir iżda sinifikanti ħafna bejn l-1907 u l-1911 fi Franza. Fit-tieni fażi tiegħu, jiġifieri l-"Kubiżmu Sintetiku" (l-użu ta' materjali sintetiċi fl-arti), il-moviment infirex u baqa' b'saħħtu sal-1919, meta l-moviment Surrealista beda jikseb il-popolarità.

L-istudjuż tal-istorja tal-arti Ingliż Douglas Cooper jiddeskrivi tliet fażijiet tal-Kubiżmu fil-ktieb seminali "The Cubist Epoch". Skont Cooper kien hemm il-"Kubiżmu tal-Bidu" (mill-1906 sal-1908) meta l-moviment nibet fl-istudji ta' Picasso u Braque; it-tieni fażi kienet il-"Kubiżmu Għoli" (mill-1909 sal-1914) li matulu Juan Gris wera ruħu bħala esponent importanti; u fl-aħħar Cooper tkellem dwar il-"Kubiżmu fit-Tard" (mill-1914 sal-1921), l-aħħar fażi tal-Kubiżmu bħala moviment radikali avangwardista  . 

Fix-xogħlijiet ta' arti kubista, l-oġġetti jitkissru, jiġu analizzati u jerġgħu jitwaħħlu taħt forma astratta - minflok juri l-oġġett minn direzzjoni waħda, l-artista juri s-suġġett minn multitudni ta' direzzjonijiet sabiex jirrappreżenta s-suġġett f'kuntest akbar. L-angoli tal-uċuħ differenti sikwit jiltaqgħu għalarrieda u għaldaqstant mhemmx sens koerenti ta' fond. Il-pjani tal-isfond u tal-oġġett jidħlu f'xulxin sabiex joħolqu spazju baxx u ambigwu, wieħed mill-karatteristiċi partikolari tal-kubiżmu.

Konċepiment u Oriġini 
Matul l-aħħar tas-seklu 19 u l-bidu tas-seklu 20, l-elite kulturali Ewropej kienu qegħdin jiskopru l-arti Afrikana, Mikroneżjana u Amerikana Indjana għall-ewwel darba. Artisti bħal Paul Gauguin, Henri Matisse u Pablo Picasso kienu affaxxinati u ispirati mill-qawwa pura u s-sempliċità fl-istili ta' dawn il-kulturi barranin. Lejn l-1906, Picasso ltaqa' ma' Matisse permezz ta' Gertrude Stein, fi żmien meta ż-żewġ artisti ma kinux ilhom li bdew jinteressaw ruħhom fil-primittiviżmu, l-iskultura Iberjana, l-arti Afrikana u l-maskri tribali Afrikani. Saru ħbieb u għedewwa fl-istess ħin u kkompetew ma' xulxin matul il-karriera tagħhom, u jista' jkun għalhekk li Picasso fl-1907 daħal f'perijodu ġdid f'xogħlu fejn kien influwenzat mill-arti Griega, Iberjana u Afrikana. Il-pitturi ta' Picasso tal-1907 ġew ikkaratterizzati bħala Protokubiżmu, bħalma jidher b'mod notevoli f'Les Demoiselles d'Avignon, l-anteċedenti tal-Kubiżmu.

Xi wħud jemmnu li l-għeruq tal-kubiżmu jinsabu fiż-żewġ tendenzi distinti tax-xogħol aħħari ta' Paul Cézanne: l-ewwel nett il-qsim tal-wiċċ miżbugħ f'roqgħat żgħar ta' żebgħa b'aspetti multipli, biex b'hekk jiġu enfasizzati l-ħafna modi ta' kif tħares mill-viżjoni binokulari, u t-tieni nett l-interess li kien juri fis-simplifikazzjoni tal-forom naturali billi jibdilhom f'ċilindri, sferi u koni.

Noti u Referenzi 

Movimenti tal-arti
Arti moderna
Giuseppe Mifsud Bonnici

Giuseppe Mifsud Bonnici (Bormla, 17 ta' Lulju 1930 - 22 ta' Frar 2019 ), hu ġurista Malti. Serva ta' Prim Imħallef ta' Malta bejn l-1990 u l-1995, kif ukoll Imħallef tal-Qorti Ewropea tad-Drittijiet tal-Bniedem bejn l-1992 u l-1998.

Bijografija
Kien bin il-Professur Carmelo Mifsud Bonnici u Mary imwielda Ross. Beda jistudja l-liġi fl-Università ta' Malta fejn fl-1958, ħa d-dottorat fil-Liġi. Qabel fl-1955, kien iċ-champion ta' Malta taċ-[[chess]. Wara li kwalifika bħala avukat, kompla jistudja Ruma fl-Istitut Gregorio del Vecchio tal-Università Sapienza ta' Ruma. Beda jgħallem il-filosofija tal-liġi fl-Università ta' of Malta fl-1966, u kompla jgħallem għal tletin sena, sakemm irtira fl-1995. Fl-1988 inħatar Professur tal-Filosofija tal-Liġi.

Fl-istess sena Mifsud Bonnici nħatar Imħallef fil-Qrati Superjuri ta' Malta. Sentejn wara fl-1990, sar Prim Imħallef, u President tal-Qrati tal-Appell u President tal-Qorti Kostitizzjonali, u dam f'dawn il-karigi sa meta irtira fl-1995. Mill-1992 sal-1996 serva bħala Imħallef fil-Qorti Ewropej tad-Drittijiet Umani fi Strasbourg. Hu Honorary Fellow tal-Institute for Advanced Legal Studies ta' Londra, ir-Renju Unit.

Kien ukoll President tal-Casino Maltese u tal-Malta Football Association.

Xogħlijiet
 Il-liġi, il-morali, u r-raġuni : konverżazzjonijiet bejn il-Professur Giuseppe Mifsud Bonnici, Prim Imħallef Emeritu u Dr. Mark A. Sammut Ko-awtur ma' Mark A. Sammut, 2008 , Ius Melitæ, Malta. Dan hu f'forma ta' djalogu bejn l-awturi ( u kultant intervista ma' Mifsud Bonnici). Maqsun f'ħames partijiet li jittrattaw għadd ta' suġġetti, minn tekniċitajiet purament legali għal temi filosofiċi, bijoetika, reliġjon, żwieġ (inkluż iż-wieġ bejn persuni tal-istess sess) u l-ammistrazzjoni tal-ġustizzja. 
 Constitutional Procedure relative to Fundamental Rights and Freedoms Mireva Publishers,  2004/2009.

Sors
 Mark Montebello, Il-Ktieb tal-Filosofija f’Malta, PIN Publications, Malta, 2001.
ISBN 99909-41-83-1

Ġudikatura Maltija
Surrealiżmu

Is-Surrealiżmu huwa moviment kulturali li beda fil-bidu tal-għoxrinijiet, u huwa magħruf l-aktar għax-xogħolijiet tal-arti viżwali u l-kitbiet mill-membri tal-grupp.

Ix-xogħolijiet surrealistiċi jinkludu l-element ta' sorpriża, it-tqegħid ħdejn xulxin ta' oġġetti li ma jaqblux u n-non sequitur. Minkejja dan, bosta artisti u kittieba Surrealisti jaraw f'xogħolhom qabel xejn, l-espressjoni tal-moviment filosofiku, fejn ix-xogħolijiet huma artefatt. Il-mexxej André Breton kien ċar fl-istqarrija tiegħu li s-Surrealiżmu kien qabel kollox moviment rivoluzzjonarju.

Is-Surrealiżmu żviluppa mill-attivitajiet tad-Dadaistiċi fl-Ewwel Gwerra Dinjija u l-aktar ċentru importanti għall-moviment kienet Pariġi. Mill-għoxrinijiet 'il quddiem, il-moviment inxtered mad-dinja kollha u eventwalment affettwa l-arti viżwali, il-letteratura, il-films u l-mużika ta' ħafna pajjiżi u lsna ,il-prattika u l-ħsieb politiku kif ukoll t-teorija filosofika u soċjali.

Movimenti tal-arti
Foviżmu

Les Fauves (L-Annimali Slavaġ bil-Franċiż) kien grupp laxk u għomru qasir ta' artisti moderni fil-bidu tas-seklu 20. Ix-xogħlijiet tagħhom kienu jenfasizzaw il-kwalitajiet tal-pittur u kuluri qawwija fuq il-valuri ta' rappreżentazzjoni jew ta' realiżmu li kien juża l-Impressjoniżmu. Filwaqt li l-Foviżmu bħala stil beda lejn is-snin 1900 u kompla wara l-1910, il-moviment bħala tali dam biss tliet snin (1905-1907) u kellu tliet wirjiet. Il-mexxeja tal-moviment kienu Henri Matisse u André Derain.

Arti moderna
Movimenti tal-arti
Andrea Demirović

Andrea Demirović (Андреа Демировић) (Titograd, 16 ta' Ġunju 1985) magħrufa wkoll bħala Andrea, hi kantanta Montenegrina u studenta fl-Akkademja tal-Mużika ta' Cetinje.

Id-debutt fil-kamp mużikali wasal fil-festival Sunčane Skale tal-2002. Aktar tard, gawdiet minn suċċess konsiderevoli f'festivals reġjonali, fosthom fil-finali nazzjonali Serbo-Montenegrina u dik Montenegrina biex tintgħażel il-kanzunetta għall-Eurovision. L-ewwel album tagħha, bl-isem ta' "Andrea", ħareġ fl-2006 taħt it-tikketta City Records. L-album li jmiss mistenni li joħroġ fl-2009, u l-ewwel kanzunetta minn dan l-abum hi "The Queen of the Night", riproduzzjoni tal-kanzunetta ta' Mirela fil-Misión Eurovisión tal-2007. Kien hemm għajdut li kienet se tidher fil-film tal-2010 Подгорица, Волим Те.

Nhar it-23 ta' Jannar, ġie mħabbar li Andrea se tirrapreżenta lill-Montenegro fil-Festival tal-Eurovision 2009 f'Moska, ġewwa r-Russja. Bil-kanzunetta "Just Get Out of My Life" hi kienet l-ewwel mara li ħadet sehem f'isem il-pajjiż, però ma rnexxilhiex tagħmilha għall-finali wara li ma ntgħażiltx fost l-għaxar finalisti mill-ewwel semifinali tat-12 ta' Mejju.

Nies ħajjin
Twieldu fl-1985
Kantanti Montenegrini
Kontestanti fil-Festival tal-Eurovision
No. 5, 1948

No. 5, 1948 hija pittura ta' Jackson Pollock (1912–1956), pittur Amerikan magħruf għall-kontribuzzjonijiet tiegħu fil-moviment espressjonista astratt. Il-pittura saret fuq folja 8' x 4' ta' fajberbord u minħabba ammont sostanzjali ta' żebgħa kannella u safra mraxxax fuqha, il-pittura tidher qisha bejta. Kienet oriġinarjament proprjetà ta' Samuel Irving Newhouse u esposta fil-Museum of Modern Art qabel ma nbiegħet lil David Geffen u warajh, allegatament, lil David Martinez fl-2006.

Referenzi 

Pitturi moderni
Ritratt ta' Adele Bloch-Bauer I

Ir-Ritratt ta' Adele Bloch-Bauer I hija pittura ta' Gustav Klimt li tlestiet fl-1907. Skont rapporti mill-istampa nbiegħet għal $135 miljun lil Ronald Lauder għan-Neue Galerie tiegħu ġewwa New York f'Ġunju tal-2006, u minħabba f'hekk saret l-aktar pittura għalja li qatt inbiegħet għal dak iż-żmien . Ilha esposta fil-gallerija msemmija minn Lulju 2006.

Il-Pittura 
Klimt dam tliet snin biex ilesti l-pittura. Il-qies tagħha huwa ta' 138 x 138 ċm, hija magħmula minn żejt u deheb fuq kanvas u turi tiżjin elaborat u kumpless fl-istil Jugendstil. Klimt kien membru mill-Vienna Secession, grupp ta' artisti li marru lil hinn mill-mod tradizzjonali ta' pittura. Ix-xogħol tpitter Vjenna u ġie kkummissjonat minn Ferdinand Bloch-Bauer, li twieled Ferdinand Bloch, iben David Bloch (magħruf ukoll bħala Abraham Bloch) u bankier u propjetarju ta' fabbrika taz-zokkor flimkien ma' martu Marie, imwielda Straschnow. Ferdinand iżżewweġ lil Adele Bauer, bint Moritz Bauer (id-direttur tal-Bank ta' Vjenna Wiener Bankverein) u martu Jeannette, imwielda Honig. Meta Ferdinand iżżewweġ lil Adele it-tnejn ħadu l-kunjom Bloch-Bauer. Bħala industrijalist għani li sab xortih fl-industrija taz-zokkor, huwa sponsorja l-arti u ffavorixxa u appoġġja lil Gustav Klimt. Adele Bloch-Bauer saret l-unika mudella li tpittret darbtejn minn Klimt hekk kif lesta it-tieni pittura tagħha, jiġifieri l-Adele Bloch-Bauer II fl-1912. Ebda pittura qabilha ma nbiegħet għal daqstant flus.

Referenzi 

Pitturi ta' Gustav Klimt
Gipsy.cz

Gipsy.cz huma grupp tal-hip hop mir-Repubblika Ċeka. Il-mużika tagħhom riċentament laħqet diversi klassifiki mużikali madwar l-Ewropa u s-segwaċi tagħhom qegħdin bil-mod il-mod jikbru. Huma daqqew fil-Festival ta' Glastonbury tal-2007. Il-grupp irrapreżenta lil pajjiżhom fil-Festival tal-Eurovision 2009 f'Moska, ir-Russja, bil-kanzunetta "Aven Romale" imma naqset li ssib post fil-finali.

Membri 

 Radoslav Banga aka Gipsy
 Vojta Lavička 
 Petr Šurmaj 
 Jan Šurmaj

Diskografija 

 Romano Hip Hop (2006)
 Tajsa 	 (02:49)
 Multin 	 (03:52)
 7/8 	 (02:02)
 Romano Hip Hop 	 (02:37)
 Palikeras Tumenge 	 (03:08)
 Ne, že ne 	 (02:49)
 Jednou 	 (03:11)
 Welcome to Prague 	 (03:56)
 Bengoro Hang 	 (03:13)
 Abacus 	 (04:12)
 Načalado Godi 	 (03:00)
 Tím, čím chcete 	 (03:20)
 Mira Daje 	 (03:20)
 Muloland 	 (02:40)
 Tečka 	 (05:31)

 Reprezent (2008)
 Benga beating 	 (02:42)
 Barvoslepej svět 	 (03:12)
 Dokud dejchám 	 (02:57)
 Večernice 	 (03:51)
 Amen Savore 	 (03:41)
 Amenca 	 (03:15)
 Reprezent 	 (03:14)
 Na cigánské svatbe 	 (02:04)
 Love love 	 (03:49)
 Gejza Ušti 	 (02:35)
 Dobrý den 	 (03:09)
 Udělej něco! 	 (03:20)
 Vítej 	 (03:03)
 A na závěr si s námi dejte trochu té Čunárny 	 (02:15)

Ħoloq esterni 

 Sit uffiċjali
 Profil fuq Myspace
 Gipsy.cz waqt il-Festival ta' Glastonbury

Gruppi mużikali Ċeki
Kontestanti fil-Festival tal-Eurovision
Patrick Ouchène

Patrick Ouchène (twieled fil-5 ta' Diċembru 1966) huwa kantant Belġjan magħruf l-aktar għall-irwol prinċipali fil-grupp rockabilly li jġib l-isem ta' Runnin' Wild.

Festival tal-Eurovision 2009 

Nhar is-17 ta' Frar 2009, Ouchène ġie magħżul biex jirrapreżenta lill-Belġju fil-Eurovision tal-2009, ġewwa Moska (ir-Russja) bil-kanzunetta "Copycat". Nhar l-10 ta' Marzu ġiet uffiċjalizzata l-aħbar tal-parteċipazzjoni tiegħu f'isem il-Belġju u wkoll tħabbret għall-ewwel darba l-kanzuentta li kien se jipparteċipa biha. Patrick kanta f'numru 3 tal-ewwel semifinali, imma naqas li jsib post fil-finali tas-Sibt 16 ta' Mejju.

Referenzi 

Nies ħajjin
Twieldu fl-1966
Kantanti Belġjani
Kontestanti fil-Festival tal-Eurovision
Petr Elfimov

Petr Elfimov (bil-Bjelorussu: Пётр Ялфімаў, Pyotr Yalfimaw, bir-Russu: Пётр Елфимов, Pyotr Yelfimov) hu kantant Bjelorussu li rrapreżenta lil pajjiżu fil-Festival tal-Eurovision 2009 f'Moska, ġewwa r-Russja. Nhar id-19 ta' Jannar, 2009, hu rebaħ il-finali nazzjonali tal-Bjelorussja b'total ta' 11,475 vot permezz tal-kanzunetta rock/pop Eyes That Never Lie. Il-kanzunetta ħadet sehem fl-ewwel semifinali, imma minkejja li ħafna kienu dawk li rawha fost il-favoriti li tkompli f'dan il-konkors, naqset li tagħmel dan.

Referenzi 

Nies ħajjin
Twieldu fl-1980
Kantanti Belarussi
Kontestanti fil-Festival tal-Eurovision
Inga u Anush Arshakyans

Inga u Anush Arshakyans (bl-Armen: Ինգա և Անուշ Արշակյաններ) magħrufin ilkoll bħala L-Aħwa Arshakyan, huma żewġ kantanti u liriċisti Armeni. L-aħwa rrapreżentaw lill-Armenja fil-Festival tal-Eurovision 2009.

Bijografija

Anush Arshakyan twieldet fl-24 ta' Diċembru, 1980, ġewwa Yerevan. Hi studjat u ggradwat mill-iskola tal-mużika S.Aslamazyan, mill-klassi tal-pjanu. Fl-1994 kisbet l-ewwel post tagħha u ġiet onorata bl-unur tal-udjenza fil-kompetizzjoni "Sonorous voices" li saret fil-belt ta' Omsk. F'dan il-perjodu hi bdiet tippromovi lilha nnifisha bħala kompożitur/awtur. Fl-1999, hi ddebutat bħala solista flimkien mal-Orkestra Filarmonika u l-Kor Statali tal-Armenja. Mill-2001 sal-2005 hi studjat u ggradwat mill-Konservatorju Statali ta' Yerevan.

Inga Arshakyan twieldet fit-18 ta' Marzu, 1982 f'Yerevan. Hi wkoll iggradwat mill-iskola tal-mużika S.Aslamazyan u mill-kulleġġ tal-mużika A.Babajanyan, mill-klassi tal-vjolin. Waqt li kienet tkompli l-istudji tagħha, hi kienet ukoll qed taħdem mal-għaqda ta' vjolinisti ta' G.Achemyan. Fl-1998, Inga ingħaqdet ma' oħtha u flimkien bdew jippromovu l-attivitajiet tagħhom. Fir-repertorji tagħhom ma kienx hemm biss dwetti, imma wkoll arias, fejn il-vjolin jilgħab rwol importanti.

Festival tal-Eurovision 2009

L-Aħwa Arshakyan ġew magħżula mill-pubbliku Armen nhar il-14 ta' Frar 2009, biex jirrapreżentaw lil pajjiżhom fil-Festival tal-Eurovision 2009, bil-kanzunetta "Jan Jan".

"Il-kanzunetta tagħna għall-Eurovision hi miktuba fuq stil folk, b'elementi tal-mużika kontemporanja", stqarriet Anush Arshakyan waqt il-konferenza stampa qabel ma marru lejn Moska. Il-mużika hi komposta minn Mane Akopyan, u l-lirika hi ta' Avet Barseghyan (il-parti Armena) u ta' Vardan Zadoyan (il-parti Ingliża), b'arranġamenti ppreparati minn Ara (Murzik) Torosyan. Fi kliemha, l-għan prinċipali tagħhom hu li jirrapreżentaw il-mużika folk tal-Armenja bil-mod tagħhom. "Pajjiżi żgħar bħall-Armenja jridu dejjem ifittxu konkorsi bħall-Eurovision, biex jippreżentaw il-kultura tagħhom lid-dinja", qalet il-kantanta. "Is-suċċess fil-festival ma jiddependix biss fuq l-artisti, imma min-naħa tagħna aħna se nagħmlu ħilitna biex niksbu r-rebħa f'Moska", qalet Anush Arshakyan.

Il-kanzunetta rebħet post fil-finali tal-Eurovision tas-16 ta' Mejju wara li ħadet post mill-għaxra disponibbli mis-semifinali tat-12 ta' Mejju.

Referenzi

Ħoloq esterni 
 Sit uffiċjali
 Bloggs fuq LiveJournal.com, Ingaanush.am, Eurovision.TV, MySpace.com

Nies ħajjin
Kantanti Armeni
Kontestanti fil-Festival tal-Eurovision
Susanne Georgi

Susanne Jonah-Lynn Georgi (Sjølund, 27 ta' Lulju, 1976) hi kantanta Daniża li tgħix u taħdem l-Andorra. 

Georgi bdiet il-karriera tagħha flimkien ma' oħta fid-dwett Me & My, fejn il-grupp wassal diversi kanzunetti f'xi klassifiki tal-mużika madwar l-Ewropa. Huma pparteċipaw ukoll fil-finali nazzjonali Daniża għall-Festival tal-Eurovision 2007, fejn spiċċaw fis-sitt post. Bħalissa, Georgi qed taħdem fuq ir-raba' album tagħha.

Eurovision 2009 
Susanne irrapreżentat lill-Andorra fil-Festival tal-Eurovision 2009 f'Moska, ġewwa r-Russja bil-kanzunetta "La teva decisió (Get a Life)". Ir-riżultati fil-finali nazzjonali tal-Andorra urew li hi kisbet 47% tal-voti tal-ġurija u 66% tal-votazzjoni pubblika. Il-kanzunetta però naqset li ssib post fil-finali, wara li waqfet fis-semifinali. Susanne, barra din il-parteċipazzjoni diretta f'dan il-konkors, fil-Festival tal-Eurovision 2007 kienet ħabbret il-voti Daniżi waqt il-finali li saret f'Ħelsinki.

Ħoloq esterni 

 Susanne Georgi fuq MySpace

Twieldu fl-1976
Kantanti Daniżi
Kontestanti fil-Festival tal-Eurovision
Nies ħajjin
Lovebugs

Lovebugs huwa grupp Żvizzeru bbażat f'Bażel. Fundat fl-1992 minn Adrian Sieber, Sebastian "Baschi" Hausmann u l-battirist Julie, il-grupp sar wieħed mill-aqwa gruppi famużi u ta' suċċess ġewwa l-Iżvizzera. Fost il-kanzunetti li għamlu suċċess jinkludu "Angel Heart", "Music Makes My World Go Round", "Flavour of the Day", "Everybody Knows I Love You" u "Avalon". Lovebugs irrapreżentaw lill-Iżvizzera fil-Festival tal-Eurovision 2009 f'Moska, ġewwa r-Russja bis-silta "The Highest Heights", però ma kkwalifikawx għas-serata finali tas-16 ta' Mejju.

Diskografija

Albums
 1994: Fluff 
 1995: Tart 
 1996: Lovebugs [CH-#44)] 
 1997: Lovebugs (remix album) 
 1999: Live via satellite - the radio X-Session 
 2000: Transatlantic Flight [CH-#3] 
 2001: Awaydays [CH-#1] 
 2003: 13 Songs With A View [CH-#7] 
 2005: Naked (Unplugged) [CH-#1] 
 2006: In Every Waking Moment [CH-#1]
 2009: The Highest Heights [CH-#2]

Singoli 
 1994: Take Me As I Am 
 1995: Slumber 
 1996: Starving 
 1996: Fantastic 
 1996: Marilyn 
 1996: Whirpool 
 1996: Fingers And Thumbs
 1998: Angel Heart [CH-#32] 
 1999: Under My Skin [CH-#17] 
 2000: Bitter Moon [CH-#42] 
 2000: Wall Of Sound 
 2001: Music Makes My World Go Round [CH-#16] 
 2001: Coffee And Cigarettes [CH-#46] 
 2002: Flavour Of The Day [CH-#28] 
 2003: A Love Like Tides [CH-#63] 
 2003: '72 
 2005: Everybody Knows I Love You (unplugged) 
 2005: When I See You Smile (unplugged) 
 2005: A Love Like Tides (unplugged) 
 2006: The Key [CH-#17] 
 2006: Avalon (featuring Lene Marlin) [CH-#10], [NO-#13]
 2006: Listen To The Silence 
 2006: Back To Life 
 2009: 21st Century Man [CH-#55] 
 2009: The Highest Heights [CH-#74]

Ħoloq esterni
 Sit uffiċjali
 Profil fuq MySpace
 Profil fuq laut.de

Gruppi mużikali Żvizzeri
Kontestanti fil-Festival tal-Eurovision
Achinoam Nini

Achinoam Nini (bl-Ebrajk: אֲחִינוֹעַם נִינִי Aẖinóʻam Nini; Tel Aviv, 23 ta' Ġunju, 1969), magħrufa iktar bl-isem professjonali, Noa, hi kantanta Iżraelita.

Karriera 

Imwielda f'Tel Aviv, Noa għexet minn mindu kellha sentejn sa meta kellha sbatax-il sena f'New York City, sakemm reġgħet lura l-Iżrael. Il-familja huma oriġinarjament mill-Jemen. Wara li serviet sentejn obbligatorji fl-Armata Iżraeljana. Noa tiftakar dan iż-żmien ta' konfużjoni: "kont waħdi, qalb ħafna tfajliet li kienu jitkellmu Ebrajk li jien ma kontx nifhem, konna norqdu bi xkubetta taħt is-sodda".

Fl-Iżrael tiltaqa' mat-tabib pedjatriku Asher Barak li aktar tard tiżżewwġu. Il-koppja għandhom żewġt itfal, Ayehli u Enea. F'dan l-istess żmien tibda l-karriera tagħha bħala kantana, fejn issir aktar famuża barra minn pajjiżha għan-numru kbir ta' kunċerti diretti, flimkien mal-kitarrista Gil Dor. Bħala dwett, l-istili mużikali tagħhom huma l-pop, ir-rock, il-blues, l-R&B, il-country, il-country western, il-folk, u l-mużika folk tal-Jemen u l-Italja. Noa kantant diversi kanzunetti bit-Taljan, il-Franċiż, l-Ispanjol, il-Galizjan, l-Ingliż, l-Għarbi, l-Ebrajk, it-Tajlandiż, il-Ħindu, il-Jemen Lhudi u kanzunetti folk u pop Arabiċi, kif ukoll talbiet Lhudin u Kristjani tradotti għall-Ebrajk u l-Ingliż.

Noa hi artista li tħobb tuża' l-mużika bħala strument ta' għaqda bejn popli li jinsabu f'kunflitt, partikularment fil-kwistjoni traġika tal-Lvant Nofsani. Il-kanzunetti tagħhom huma influwenzati mill-ambjent Iżraeljan, bil-kontradizzjonijiet tiegħu (bħal li jkollok l-għeruq fuq iż-żewġ naħat tal-baħar, kemm fil-pajjiż tad-diaspora, u kemm fl-Iżrael), l-uġigħ tiegħu (il-gwerra, it-terroriżmu) u l-isperanzi tiegħu.

F'Mejju 2009 irrappreżentat lill-Iżrael, flimkien mal-kantanta Għarbija-Iżraeljana Mira Awad, fl-54 edizzjoni tal-Festival tal-Eurovision, permezz tal-kanzunetta — kantata bl-Ingliż, l-Ebrajk u l-Għarbi — "There must be another way".

Diskografija 

 Achinoam Nini and Gil Dor Live (Lulju 1991)
 Achinoam Nini and Gil Dor (Settembru 1993)
 Noa (Marzu 1994)
 Calling (Mejju 1996)
 Achinoam Nini (April 1997)
 Achinoam Nini & the Israel Philharmonic Orchestra (April 1998)
 Blue Touches Blue (Marzu 2000)
 First Collection (Marzu 2001)
 Now (Settembru 2002)
 Noa Gold (Ottubru 2003)
 Noa Live (Ottubru 2005)
 Genes & Jeans (April 2008)

Ħoloq esterni 
 Sit uffiċjali

Twieldu fl-1969
Nies ħajjin
Mużiċisti Iżraeljani
Kantanti Iżraeljani
Nies minn Tel Aviv
Kontestanti fil-Festival tal-Eurovision
Mira Awad

Mira Anwar Awad (bl-Għarbi: ميرا عوض; bl-Ebrajk:מירה עווד) hija kantanta, attriċi u liriċista Għarbija-Iżraeljana. Attwalment tgħix f'Tel Aviv, ġewwa l-Iżrael.

Bijografija 

Awad twieldet f'Rameh, raħal fil-Galileja, ġewwa l-Iżrael. Missierha, Anwar, hu tabib ta' nisel Għarbi Palestinjan, u ommha, Snejana, speċjalista tal-lingwi Slavi, hi Bulgara.

Fl-2002 hi ssieħebet mal-istilla internazzjonali Noa fl-album ta' din tal-aħħar, "Now", f'verżjoni tal-kanzunetta tal-Beatles "We Can Work it Out". Hi kitbet u esegwixxiet kanzunetta mal-artist ta' fama mondjali Idan Raichel, u dehret ukoll f'kunċerti diretti f'Ateni, ġewwa l-Greċja, mal-leġġenda Griega George Dalaras.

Awad ippruvat tipparteċipa f'isem l-Iżrael fil-Festival tal-Eurovision 2005 bil-kanzunetta "Zman", fejn spiċċat fit-tmien post fil-finali nazzjonali. Awad tinsab qrib li tirrekordja l-ewwel album tagħha bl-isem ta' "Bahlawan", fejn dan ikopri kanzunetti li kitbet u kkomponiet, f'kolaborazzjoni mal-kitarrista Iżraeljan Amos Ever-Hadani.

F'Jannar tal-2009, ġie mħabbar li Awad se tirrapreżenta lill-Iżrael fil-Festival tal-Eurovision 2009, flimkien ma' Achinoam Nini, magħrufa barra minn pajjiżha bħala Noa. Awad se tkun l-ewwel kantanta Għarbija-Iżraeljana f'dan il-konkors. Il-kanzunetta rnexxielha tirbaħ post fil-finali tas-16 ta' Mejju.

Referenzi

Ħoloq esterni 
Profil fuq MySpace

Twieldu fl-1975
Nies ħajjin
Mużiċisti Iżraeljani
Kantanti Iżraeljani
Kontestanti fil-Festival tal-Eurovision
Krassimir Avramov

Krassimir Avramov (bil-Bulgaru: Красимир Аврамов; twieled fil-5 ta' Novembru 1969) huwa kantant u liriċista Bulgaru.

Eurovision 2009 

Krassimir Avramov ikkompeta fil-finali nazzjonali tal-Bulgarija biex jirrapreżenta lill-Bulgarija fil-Festival tal-Eurovision 2009. Nhar il-21 ta' Frar 2009, Avramov ħareġ rebbieħ u ntgħażel bħala l-ambaxxatur ta' pajjiżu f'dan il-konkors li kien se jsir f'Mejju f'Moska, ġewwa r-Russja, permezz tal-kanzunetta "Illusion". Madanakollu, din il-kanzunetta mis-semifinali naqset li tagħmel progress.

Referenzi

Ħoloq esterni 
 Krassimir.com - Sit uffiċjali

Nies ħajjin
Twieldu fl-1969
Kontestanti fil-Festival tal-Eurovision
Kantanti Bulgari
Jóhanna Guðrún Jónsdóttir

Jóhanna Guðrún Jónsdóttir, magħrufa aħjar bħala Yohanna (Kopenħagen, 16 ta' Ottubru 1990) (imma trabbiet fl-Iżlanda) hi kantanta Iżlandiża li ġiet magħżula biex tieħu sehem f'isem pajjiżha fil-Festival tal-Eurovision 2009 ġewwa r-Russja bil-kanzunetta "Is It True?".

Karriera mużikali 

Jóhanna bdiet il-karriera tal-kanta fl-età ta' disa' snin u wasslet biex anke tesebixxi fi Broadway qabel ma daħlet u rebħiet il-finali nazzjonali Iżlandiża għall-Eurovision. 

Bi prestazzjoni qawwija li qanqlet ħafna ftaħir, nhar is-16 ta' Mejju Yohanna ikkwalifikat għall-finali tal-Eurovision wara li rebħet post mill-għaxra disponibbli fl-ewwel semifinali.

Diskografija

Referenzi

Ħoloq esterni 

 Profil fuq YouTube
 Profil fuq MySpace

Nies ħajjin
Twieldu fl-1990
Kantanti Iżlandiżi
Kontestanti fil-Festival tal-Eurovision
Du Fu

Du Fu (biċ-Ċiniż: 杜甫; bil-Pinjin: Dù Fǔ; bil-Wade-Giles: Tu Fu; 712 – 770) kien poeta prominenti Ċiniż tad-Dinastija Tang. Flimkien ma' Li Hai (Li Po), hu hu spiss imsejjaħ bħala l-ikbar fost il-poeti Ċiniżi. Ix-xewqa kbira tiegħu kienet li jtejjeb lil pajjiżu billi jsir qaddej ċivili ta' suċċess, però naqas li jagħmel dan. Ħajtu, bħall-pajjiż sħiħ, kien magħdur mir-Ribelljoni ta' An Lushan tas-sena 755, u l-aħħar ħmistax-il sena ta' ħajtu kien perjodu mimli attività kontinwa.

Għall-bidu x-xogħlijiet tiegħu ftit li xejn kienu magħrufa fost il-kittieba l-oħra, imma aktar tard ix-xogħlijiet tiegħu kellu jinfluwenzaw bil-kbir il-kultura letterarja kemm dik Ċiniża u anki dik Ġappuniża. Hu kien ġie msejjaħ bħala l-poeta-Storiku u l-Poeta-Saġġ mill-kritika Ċiniża, waqt li l-opri letterarji tiegħu wasslu għall-introduzzjoni tiegħu fl-ambitu tal-kultura tal-Punent bħal "Virġilju, Orazju, Ovidju, Shakespeare, Milton, Burns, Wordsworth, Béranger, Hugo jew Baudelaire".

Biblijografija

Referenzi

Ħoloq esterni 

 Poeżiji ta' Du Fu inklużi fit-300 Selected Tang poems, tradotti minn Witter Bynner
 Poeżiji ta' Du Fu – kollezzjoni ta' poeżiji ta' Du Fu minn tradutturi multipli

Twieldu fis-712
Mietu fis-770
Poeti Ċiniżi
Christina Metaxa

Christina Metaxa (bil-Grieg: Χριστίνα Μεταξά; twieledet fl-4 ta' April 1992) hija kantanta u liriċista Ċiprijotta imwielda f'Limassol. Ħuha, Nikolas Metaxas, li wkoll huwa kantant wasal fit-tieni post fil-verżjoni Griega tal-X Factor, u hu wkoll il-persuna wara l-ħolqien u l-kompożizzjoni tal-kanzunetta ta' Christina għall-Eurovision.

Christina Metaxa ġiet magħżula fost il-pubbliku ta' Ċipru nhar is-7 ta' Frar, 2009, biex tirrapreżenta lil pajjiżha permezz tal-kanzunetta "Firefly" fil-Festival tal-Eurovision 2009 f'Moska, ġewwa r-Russja. Hi kkompetiet fit-tieni semifinali u kantant fis-seba' post. Madanakollu ma sabitx post fil-finali tas-16 ta' Mejju.

Nies ħajjin
Twieldu fl-1992
Kantanti Ċiprijotti
Kontestanti fil-Festival tal-Eurovision
Pre)thing

pre)Thing kien grupp ta' mużika rock alternattiva bil-kantant prinċipali jkun l-eks-membru tal-grupp Crazy Town, Rust Epique. Wara li ffirmaw kuntratt ma' V2 Records, il-grupp ħareġ demo u album wieħed, li wasal wara l-mewt tal-kantant fl-2004.

Storja 
Rust Epique, ex guitarist għall Crazy Town, ħallew il-grupp fl-2001 u ifformaw ensemble imsejħa Rustandthesuperheroes. Ftit wara, huma bdew fil-touring Los Angeles erja taħt l-isem Daisy Town. Wara l-qtugħ xi demos u tibgħathom lill tikketti, Rust u l-grupp, issa msejħa pre) ħaġa, iffirmat mal V2 Records fl-2004. V2 immuntat maġġuri kampanja promozzjonali għal pre) ħaġa, inklużi tħejjijiet għal video game, imma fuq mar 9, 2004, xahar qabel il-ħruġ skedati tal-grupp tal-ewwel album, Rust miet ta 'attakk tal-qalb. 22 Century istil ġew rilaxxati fuq April 6, 2004, u wieħed mill-album, "Faded Love," # laħaq massimu ta '38 fuq l-Istati Uniti billboard prinċipali Rock charts.

Rust Epique, eks-kitarrista ta' Crazy Town, ħalla 'l-grupp fl-2001 u ifforma grupp ieħor taħt it-titlu Rustandthesuperheroes. Aktar tard, bdew iżuru ż-żona ta' Los Angeles magħrufa bħala Daisy Town. Wara li għamlu xi demos u bagħtuhom lil ħafna tikketti diskografiċi, Rust and the group, li issa kienu jissejħu pre)Thing, iffirmaw mal-V2 Records fl-2004. V2 ħejjew kampanja ta' promozzjoni kbira għal pre)Thing, fosthom preparamenti għal-logħob tal-kompjuter, imma fid-9 ta' Marzu, 2004, xahar biss qabel il-mistenni album debuttanti, Rust miet b'attakk tal-qalb. L-album 22nd Century Lifestyle ħareġ xorta waħda fis-6 ta' April tal-2004, u l-kanzunetta "Faded Love", waslet sat-38 post fil-klassifika tal-mużika rock fl-Amerika magħmula mill-gazzetta Billboard.

Membri 

Rust Epique - vokali u kitarra
Jon Troy - kitarra baxxa
Dinolicious - batterija

Diskografija
Diary in Music: Garage Days (2002)
22nd Century Lifestyle: Episode Rustandthesuperheroes Sexdrugsandsoutherncityrock (2004)

Ħoloq esterni

MySpace

Gruppi minn Kalifornja
Gruppi ta' rock alternattiva
Waldo's People

Waldo's People hu grupp Finlandiż. Il-kantant prinċipali tal-grupp hu Marko Reijonen, magħruf aħjar bħala Waldo. Attwalment qegħdin jirrapreżenta lill-Finlandja fil-Festival tal-Eurovision 2009, bil-kanzunetta Lose Control, wara li rebaħ post fil-finali tas-16 ta' Mejju.

Bħala solist, Waldo diġà kellu suċċess f'nofs is-snin disgħin. Il-grupp tiegħu influwenza l-mużika dance elettronika ġewwa l-Finlandja lejn tmiem is-snin disgħin u l-bidu tal-millenju l-ġdida. L-ewwel vidjo mużikali ta' Waldo's People's kien U Drive Me Crazy, fejn dan kien l-ewwel vidjo Finlandiż li qatt deher fid-djarju tal-vidjos li jiġu mxandra fuq MTV Nordic.

Diskografija

Albums 
 Waldo's People (RCA/Blue Bubble 1998)
 No Man's Land (RCA 2000)
 Greatest Hits (Sony BMG 2008)
 Paranoid (Sony BMG 2009)

Singoli 
 "U Drive Me Crazy" (RCA/Blue Bubble 1998)
 "I Dream" (RCA/Blue Bubble 1998)
 "Let's Get Busy" (RCA/Blue Bubble 1998)
 "No Man's Land" (RCA 2000)
 "1000 Ways" (RCA 2000)
 "1000 Ways (Remixes)" (RCA 2000)
 "Bounce (To The Rhythm Divine)" (RCA 2000)
 "Back Again" (Sony BMG 2008)
 "Emperor's Dawn" (Sony BMG 2008)
 "Lose Control" (Sony BMG 2008)
 "New Vibration" (2009)
 "I Wanna Be A Rockstar" (2010)
 "I Wanna Be A Rockstar (Remixes)" (2010)
 2Jackpot (Feat. LA-X)" (2010)
 "Echo (Feat. Fawni)" (2011)
 "You" (2014)

Noti

Ħoloq esterni 
 Sit uffiċjali

Gruppi mużikali Finlandiżi
Kontestanti fil-Festival tal-Eurovision
Regina (grupp)

Regina hu grupp rock fundat fl-1990 f'Sarajevo, ġewwa l-Bożnija u Ħerżegovina.

Karriera 

Tlieta mill-membri kurrenti, Aleksandar, Bojan u Denis bdew bħala grupp fil-garaxx. Kienet diffiċli li jsibu l-kantant prinċipali t-tajjeb, imma wara żmien twil ifittxu huma sabu lil Davor Ebner. Ġaladarba l-grupp Regina ġie maħluq, huma gawdew minn suċċess mal-Jugożlavja kollha. Il-kanzunetti tagħhom kienu ispirati mill-grupp Irlandiż, il-U2. Meta faqqet il-gwerra fil-Bożnija u Ħerżegovina, membri Serbi telqu minn Sarajevo għal Belgrad, ġewwa s-Serbja, u Regina komplew il-karriera tagħhom sas-sena 2000 meta Aleksandar beda karriera bħala solista, bħal ma għamel Aco Regina. Fl-2006, il-grupp reġa' ngħaqad bil-membri oriġinali tiegħu u deher f'festival tar-radju Serb organizzat minn Radio S.

Eurovision 2009 
Nhar it-12 ta' Jannar, 2009, ġie ikkonfermat il-parteċipazzjoni tagħhom bħala l-ambaxxaturi tal-Bożnija u Ħerżegovina fil-Festival tal-Eurovision 2009, bil-kanzunetta Bistra voda (Ilma ċar). Il-kanzunetta ħdaet sehem fl-ewwel semifinali u ntagħżlet fost l-għaxar kanzunetti li għaddew għall-finali.

Albums 
Regina (1990)
Ljubav nije za nas (1992)
Oteto od zaborava (1994)
Godine lete (1995)
Ja nisam kao drugi (1997)
Kad zatvorim oči (1999)
Devedesete (2000)
Sve mogu ja (2006)

Referenzi

Ħoloq esterni 
Sit uffiċjali
Profil fuq MySpace

Gruppi mużikali Serbi
Gruppi mużikali Bożnijaċi
Kontestanti fil-Festival tal-Eurovision
Kamil Mikulčík

Kamil Mikulčík (18 ta' Novembru 1977) hu kantant u attur Slovakk li ħa sehem f'isem pajjiżu fil-Festival tal-Eurovision 2009 fi dwett ma' Nela Pocisková. Il-kanzunetta, Leť tmou ġiet magħżula fil-finali nazzjonali, fejn din kienet l-ewwel kanzunetta tal-Islovakkja fil-Eurovision wara assenza ta' ħdax-il sena mill-festival, bl-aħħar dehra tmur lejn l-edizzjoni tal-1998. Madanakollu, il-kanzunetta naqset li tagħmilha sal-finali.

Nies ħajjin
Twieldu fl-1977
Kantanti Slovakki
Kontestanti fil-Festival tal-Eurovision
Nela Pocisková

Nela Pocisková (Bratislava, 25 ta' Settembru 1987) hi kantanta u attriċi Slovakka li ħadet sehem fil-Festival tal-Eurovision 2009 flimkien ma' Kamil Mikulčík permezz tal-kanzunetta "Leť tmou". Din il-kanzunetta immarkat ir-ritorn mill-ġdid tal-Islovakkja f'dan il-konkors wara assenza twila. Il-kanzunetta ma ntgħażlitx fost l-għaxra li kkwalifikaw għall-finali tas-16 ta' Mejju.

Nies ħajjin
Twieldu fl-1987
Kantanti Slovakki
Kontestanti fil-Festival tal-Eurovision
Aysel Teymurzadeh

Aysel Teymurzadeh (bl-Ażerbajġan: Aysel Məhəmməd qızı Teymurzadə; Baku, 25 ta' April 1989) hi kantanta tal-R&B Ażerbajġana. Teymurzadeh ġiet magħżula internament mill-istazzjoni İTV biex tieħu sehem f'isem l-Ażerbajġan fil-Festival tal-Eurovision 2009 ġewwa Moska, ir-Russja, flimkien mal-kantant Iranjan-Żvediż Arash. Bil-kanzunetta "Always", Aysel saret l-ewwel kantanta femminili li qatt ħadet sehem f'isem pajjiżha fil-Eurovision.

Aysel twieldet fil-kapitali Ażerbjaġana, Baku, l-iżgħar waħda minn tliet aħwa ta' ġurnalista u għalliem tal-università. Teymurzadeh iggradwat mil-Liċew Intellett f'Baku u attendiet l-iskola sekondarja f'Texas bejn l-2005 u l-2006. Fl-2005, hi ħadet sehem fil-finali nazzjonali Yeni Ulduz 4. Attwalment, Teymurzadeh qed tkompli l-istudji tagħha fir-Relazzjonijiet Internazzjonali fl-Università Ażerbajġana tal-Lingwi.

Referenzi

Ħoloq esterni 

 Blogg personali

Nies ħajjin
Twieldu fl-1989
Kontestanti fil-Festival tal-Eurovision
Kantanti Ażerbajġani
Quartissimo

Quartissimo huma kwartett tal-kordi magħmul minn Žiga Cerar (l-ewwel vjolin), Matjaž Bogataj (it-tieni vjolin), Luka Dukarić (vjola) and Samo Dervišić (ċello). Minkejja l-età tagħhom huma huma mużiċisti stabbiliti wara li kellhom esperjenza bħala solisti jew membri ta' diversi orkestri. Huma ħadu sehem fil-Festival tal-Eurovision 2009 f'isem isSlovenja bil-kanzunetta "Love Symphony" però fallew li jaslu sal-finali. Il-kompożitur u l-awtur tal-kanzunetta hu Andrej Babić li fil-Eurovision kellu diġà l-esperjenza minħabba li kiteb kanzunetti lil erba' pajjżi: il-Kroazja fl-2003, il-Bożnija u Ħerżegovina fl-2005, is-Slovenja fl-2007 u l-Portugall fl-2008. Għall-bidu l-kanzunetta kienet mistennija li tkun waħda strumentali biss, imma minħabba r-regoli tal-Eurovision li jesiġu li kull kanzunetta jkollha l-lirika, huma daħħlu lil Martina Majerle bħala l-vuċi femminili.

Referenzi 

Gruppi mużikali Sloveni
Kontestanti fil-Festival tal-Eurovision
Ċipru fil-Festival tal-Eurovision

Ċipru għamel id-debutt fil-Festival tal-Eurovision fl-1981. L-aqwa riżultat ta' Ċipru jibqa' l-ħames post miksub fi tliet okkażżjonijiet: fl-1982 minn Anna Vissi, fl-1997 minn Hara u Andreas Constantinou, u fl-2004 minn Lisa Andreas.

Minn mindu għamlet l-ewwel dehra f'din il-kompetizzjoni, Ċipru ipparteċipa kull sena minbarra fl-1988 u fl-2001. Fl-1988, Ċipru irtira wara li l-istazzjoni CyBC iddeċieda li l-kanzunetta magħżula kienet ineleġibbli; il-kanzunetta ddaħlet (imma ma ġietx magħżula) fil-proċess tas-selezzjoni nazzjonali tal-1984, li kien imur kontra r-regoli Ċipru fuq l-għażla tal-kanzunetta. Fl-2001, il-pajjiż ma kkwalifikax għall-konkors minħabba li l-medja ta' riżultati fil-festivals preċedenti ma kinitx biżżejjed biex tassigurahom post f'dik l-edizzjoni, skont ir-regoli li kienu qed jitħaddnu f'dak iż-żmien.

Ħafna mill-kanzunetti magħżula għal Ċipru huma kantati bil-Grieg jew bl-Ingliż, b'eċċezzjoni għall-kanzunetta tas-sena 2000 fejn is-silta "Nomiza" kienet tinkludi l-Grieg u t-Taljan, u l-kanzunetta tal-2007 minn Evridiki, "Comme Ci, Comme Ça", kantata bil-Franċiż. Minkejja li l-lingwa Torka hi waħda mil-lingwi uffiċjali tal-pajjiż, l-ebda lirika bit-Tork qatt ma nkitbet għal parteċipazzjoni Ċiprijotta.

Rappreżentanti

Votazzjoni 

Ċipru ta l-aktar punti lil (finali biss):

Ċipru rċieva l-aktar punti minn (finali biss):

Ħoloq esterni 
 eurovision-cyprus.com
 eurovision-cyprus.ueuo.com

Pajjiżi fil-Festival tal-Eurovision
Flor-de-Lis

Flor-de-Lis hu grupp mużikali Portugiż li jkanta fuq stil folk, u li ħa sehem f'isem il-Portugall fil-Festival tal-Eurovision 2009 f'Moska, ġewwa r-Russja, permezz tal-kanzunetta "Todas as ruas do amor" (It-toroq kollha tal-imħabba). Irnexxielhom jgħaddu mill-ewwel semifinali u fil-finali spiċċaw fil-ħmistax-il post.

Karriera

Il-bidu 

Il-bidu ta' Flor-de-Lis hu assoċjat mal-parteċipazzjoni ta' Pedro Marques bħala perkussjonist fil-proġett "Adulfe", imfassal għall-ewwel darba minn José Salgueiro bħala attrazzjoni għall-Expo-98, u li kien jiffoka fuq l-istrumenti tradizzjonali Portugiżi.

Is-suċċess suċċessiv wassal biex isiru diversi avvenimenti nazzjonali u internazzjonali bejn l-1999 u s-sena 2000, li wasslu wkoll għax-xewqa ta' Pedro Marques li jesplora l-wirt kbir tal-mużika Portugiża flimkien ma' elementi mużikali oħra minn partijiet oħra tad-dinja.

Il-proġett beda jieħu s-sura fl-2001, bil-parteċipazzjoni ta' diversi mużiċisti li rrekordjaw sessjonijiet, wieħed minnhom ikun Paulo Pereira, li kompla fuq l-istrumenti tan-nifs minn dakinhar.

Repertorju kurrenti 
Ir-repertorju kurrenti jikkonsisti mhux biss mil-lirika oriġinali ta' Pedro Marques u Daniela Varela, imma wkoll poeżiji ta' Eugénio de Andrade, José Régio, Ary dos Santos, David-Mourão Ferreira u Maria José de Castro.

Il-ħoss hu bbażat fuq mużika popolari Portugiża, minn fado għal folk, imma r-riżultat finali jiġbor ukoll l-għeruq ta' mużika minn kontinenti oħra. Il-vokali ta' Daniela Varela jinstimgħu flimkien ma' Pedro Marques fuq il-perkussjoni, Jose Camacho fuq il-kitarra, Jorge Marques fuq il-cavaquinho, Paulo Pereira fuq il-flawt u Ana Sofia Campeã fuq l-akkordju.

Daniela dehret promettenti għall-kant minn età bikrija, fejn dehret ta' tmien snin f'"Jovens Cantores de Lisboa", u fi plejs diretti minn Filipe La Féria bħal "Jasmim ou o Sonho do Cinema" u "Godspell" wara l-età ta' għaxar snin.

Eurovision 2009 

L-2008 kienet sena ta' żvilupp kbir u r-rebħa fil-finali nazzjonali tal-Portugall għall-Festival tal-Eurovision 2009 tathom ċans biex jimpressjonaw fuq skala ikbar. Huma ngħataw din l-opportunità, fejn kellhom jibdew mis-semifinali tat-12 ta' Mejju 2009. Wara li għaddew mis-semifinali, fil-finali tas-16 ta' Mejju fejn spiċċaw fil-ħmistax-il post b'57 punt.

Referenzi

Ħoloq esterni 
 Profil fuq MySpace
 Blogg uffiċjali
 Intervista ma' Daniela Varela

Gruppi mużikali Portugiżi
Kontestanti fil-Festival tal-Eurovision
Elena Gheorghe

Elena Gheorghe (30 ta' Lulju 1985) hi kantanta Rumena. Gheorghe irrapreżentat lill-Rumanija fil-Festival tal-Eurovision 2009 u kkwalifikat għall-finali. L-iżblokk fix-xena mużikali wasal fl-2003, b'waħda mill-aqwa kanzunetti mir-repertorju tagħha "Te Ador".

Bijografija 

Elena Gheorghe hi ta' dixxendenza Rumena u Maċedona-Rumena. Ħafna mid-dixxendenti tagħha huma qassisin Ortodossi. Hi għandha oħtha, li hi ġurnalista u ħuha, Costin, li jilgħab il-futbol ma' Sportul Studenţesc. Ommha, Mărioara Gheorghe hi artista tal-folk. Id-debutt tagħha fix-xena tal-folk wasal meta kellha tliet snin bil-kanzunetta Sus în Deal în Poieniţă.

Gheorghe bdiet tkanta ma' Mandinga, grupp mużikali fuq stil Latin li gawda ħafna suċċess, fejn f'Ġunju tal-2003 ħareġ l-ewwel album bl-isem ta' ...De Corazón. Mandinga ikklassifikaw fir-raba' post fil-finali nazzjonali Rumena f'Marzu tal-2005 bil-kanzunetta My Sun u sena wara ngħataw diska tad-deheb. F'Jannar tal-2006 hi fetħet skola taż-żfin imsejħa Passitos u xahar wara temmet l-kollaborazzjoni tagħha ma' Madinga, fejn bdiet karriera bħala solista bl-għajnuna tal-produttur mużikali Laurenţiu Duţă. F'Ġunju tal-2006 Elena ħarġet l-ewwel album bħala solista, bit-titlu Your Voice.

F'Marzu tal-2007 Elena rebħet l-unur Radio România Actualitaţi bħala l-aqwa esebizzjoni tal-2006 u ġiet nominata għal "L-Aqwa Kanzunetta 2006" bil-kanzunetta Your Voice. F'Awwissu tal-2007, fir-Romanian Top Hit Music Awards, Elena rebħet l-unur ta' "L-Aqwa Kanzunetta 2007" b'Your Brown Eyes.

Eurovision 2009 

Fil-31 ta' Jannar, 2009, Gheorghe intgħażlet bħala l-ambaxxatriċi tar-Rumanija fil-Festival tal-Eurovision 2009 f'Moska, ġewwa r-Russja. Hi kantat il-kanzunetta "The Balkan Girls", kanzunetta li wara li għaddiet mis-semifinali, spiċċat fid-19-il post b'40 punti fil-finali.

Diskografija

Albums 
 2006 – Vocea Ta 
 2008 – Lilicea Vreariei 
 2008 – Te Ador

Kanzunetti

Referenzi

Ħoloq esterni 

 Stazzjon uffiċjali fuq YouTube

Nies ħajjin
Twieldu fl-1985
Kantanti Rumeni
Kontestanti fil-Festival tal-Eurovision
Logħob tal-Pajjiżi ż-Żgħar tal-Ewropa

Il-Logħob tal-Pajjiżi ż-Żgħar tal-Ewropa hu avveniment multi-sportiv li jsir kull sentejn u li ilu jiġi organizzat mill-1985 mill-Kumitati Olimpiċi Nazzjonali ta' tmien stati Ewropej.

Parteċipanti 

Il-logħob huma organizzati mill-Assoċjazzjoni Atletika tal-Pajjiżi ż-Żgħar tal-Ewropa (AASSE). Is-sħubija tikkonsisti minn pajjiżi li huma rappreżentati minn Kumitati Olimpiċi Nazzjonali awtonomi, lokalizzati fl-Ewropa, u li għandhom popolazzjoni ta' inqas minn miljun ruħ. Il-pajjiżi parteċipanti huma:

Il-Gżejjer Faroe qed jippruvaw jiksbu rikonoxximent mill-KOI biex b'hekk ikunu jistgħu jipparteċipaw f'dawn il-logħob. B'differenza mill-membri attwali, il-Gżejjer Faroe mhuwiex pajjiż sovran (huwa hu provinċja awtonoma tad-Danimarka).

Edizzjonijiet 

Din il-manifestazzjoni, li ssir kull sentejn, tiġi ospitata b'sistema ta' rotazzjoni fil-pajjiżi membri tagħha.

Lista ta' dixxiplini sportivi 

Fil-Logħob tal-2007, intlagħbu tnax-il dixxiplina sportiva (b'diviżjonijiet kemm għall-irġiel u anki għan-nisa): 
atletika
baskitbol
beach volley
boċċi
ġinnastika
ġudo
għawm
ibburdjar
sparar
table tennis
tennis
volibol

Klassifika ta' kull żmien

Noti

Referenzi

Ħoloq esterni 

L-Assoċjazzjoni Atletika tal-Pajjiżi ż-Żgħar tal-Ewropa
Edizzjonijiet
Malta 2003
Andorra 2005
Monako 2007
Ċipru 2009
Kumitat Olimpiku Ewropew: Logħob tal-Pajjiżi ż-Żgħar tal-Ewropa

 
Avvenimenti multisportivi
Huang Xianfan

Huang Xianfan (Guangxi, 13 ta' Novembru 1899 – Guilin, 18 ta' Jannar 1982) kien antropologu u storiku Ċiniż, wieħed mill-mexxejja importanti fil-Studju Zhuang.

Ħajja u xogħol 

Huang twieled Guangxi, iċ-Ċina. Ommu mietet meta kien għadu tifel. Hemm attenda l-iskola elementari u l-iskola sekondarja imma ssokta u temm l-istudji universitarji fil-belt ta'Beijing. Fl-1932 iggradwa mill-Università ta' Normali Beijing, iċ-Ċina, b'lawrja fl-istorja Ċiniża, iżda l-interessi tiegħu fl-istorja kienu jħaddnu skopijiet ħafna usa'. Fl-1935, kiseb il-grad ta' Master u kompla bl-istudji superjuri għal sentejn oħra fl-Università tal-[Imperu]] Tokyo,il-Ġappun. Fl-1937, Huang kellu jmur lura iċ-Ċina minħabba l-gwerra bejn iċ-Ċina u l-Ġappun. Għall-ewwel, qala' l-għixin tiegħu bħala għalliem fl-Università ta' Guangxi. Fl-1941, Huang ġie trasferit bħala professur għal Guangdong fejn għal aktar minn sena ħadem fl-Università ta' Sun Jat-sen. Fl-1943, ġie trasferit lura lejn Università ta' Guangxi, fejn laħaq kap tal-Bibljoteka tal-Università Guangxi u għamel studji diretti (field-studies) fuq il-istorja Zhuang. Huang kien wieħed mill-ewwel li esplora l-Kultura  u l-istorja Zhuang. Wara 1953, ġie bħala professur kellu għallem fl-Università ta' Normali Guangxi. Huang miet fl-18 ta' Jannar 1982 b'problemi gravi ċerebrovaskulari..

Kotba 

 Storja Ġenerali ta' Zhuang ,  Fl-1988, Press ta' Nazzjonali Guangxi . 
 Storja qasira ta' Zhuang,  Fl-1957, Press ta' Popli Guangxi .  
 Introduzzjoni qasira għat-Tang Dynasty,  Fl-1936 ,  Press  ta' Commercial .

Noti

Bibljografija 
 «Dictionary of Modern Chinese Names»,Published by Japanese Kazankai Foundation，1966，1972，1982 and 1986 edition. 
 «ZHONG GUO REN MING DA CI DIAN»,Published by Shanghai Lexicographical Publishing House,1992.Page 1861. 
 «Chinese Dictionary of Contemporary Culture Celebrities»,Published by China Radio Television Publishing House,1992. Page 519.

Ħoloq esterni 

 L-iskola ta' Bagui
 L-iskola ta' Huang
 Fil-Studji Zhuang
 Ġenerali Storja ta' Zhuang

Twieldu fl-1899
Mietu fl-1982
Antropoloġisti
Gustave Flaubert

Gustave Flaubert (Rouen, 12 ta' Diċembru 1821 - Rouen, 8 ta' Mejju 1880) kien kittieb Franċiż meqjus fost l-akbar novellisti Oċċidentali. Magħruf b'mod speċjali għall-ewwel rumanz ippubblikat tiegħu Madame Bovary (1857), u għad-devozzjoni sħiħa li wera lejn l-arti u l-istil tiegħu.

Twieldu fl-1821
Mietu fl-1880
Kittieba Franċiżi tas-seklu 19
Novellisti Franċiżi
Émile Zola

Émile François Zola (Pariġi, 2 ta' April 1840 – Pariġi, 29 ta' Settembru 1902) kien kittieb influwenti Franċiż, wieħed mill-aktar eżemplari mill-iskola letterarja tan-naturaliżmu, kontributur importanti għall-iżvilupp tan-naturaliżmu teatrali, u figura ewlenija fil-liberalizzazzjoni politika ta' Franza u fl-eżoneru tal-uffiċjal tal-armata Alfred Dreyfus, li ġie akkużat intortament u arrestat.

 
Twieldu fl-1840
Mietu fl-1902
Kittieba Franċiżi